Na temelju članka 10. stavak 3. Odluke o socijalnoj skrbi na području Općine Vladislavci („Službeni glasnik“ Općine Vladislavci br. 6/17,7/19 i 4/20) a u vezi s člankom 117. stavak 5. Zakona o socijalnoj skrbi («Narodne novine» broj 157/13, 152/14, 99/15, 52/16, 16/17, 130/17 i 98/19), općinski načelnik Općine Vladislavci dana 10. rujna 2020. godine, donosi

**ODLUKU**

**o izmjeni Pravilnika**

**o uvjetima i načinu dodjele jednokratnih pomoći na području Općine Vladislavci**

Članak 1.

 Pravilnik o uvjetima i načinu dodjele jednokratnih pomoći na području Općine Vladislavci („Službeni glasnik „ br. 5/20) mijenja se prema odredbama ove Odluke.

Članak 2.

 U članku 3. Pravilnika o uvjetima i načinu dodjele jednokratnih pomoći na području Općine Vladislavci („Službeni glasnik „ br. 5/20) mijenja se članak 3., koji glasi:

„

Članak 3.

Jednokratnu pomoć mogu ostvariti korisnici iz članka 2. ovog Pravilnika koji ispunjavaju sljedeće uvjete:

* prebivalište na dan podnošenja zahtjeva - za podnositelja zahtjeva,
* mjesečni iznos primanja za posljednja tri mjeseca prije podnošenja zahtjeva:
1. za samca najviše u iznosu od 1.500,00 kuna,
2. za kućanstvo najviše u iznosu od 1.000,00 kuna po članu kućanstva,
* financijske teškoće u podmirivanju osnovnih životnih potreba korisnika te drugih trenutačnih potreba kao što su školovanje djeteta, nesretni slučaj u kućanstvu, velika šteta u kućanstvu nastala zbog elementarne nepogode, skupo liječenje teške bolesti, smrt člana kućanstva i slično.

Iznimno, zbog trenutačnih materijalnih teškoća nastalih prvenstveno zbog nesretnog slučaja u kućanstvu, velike štete u kućanstvu nastale zbog nesreće ili elementarne nepogode, skupog liječenja teške bolesti, smrti člana kućanstva i slično jednokratnu pomoć mogu ostvariti i korisnici čija primanja prelaze iznos iz stavka 1. podstavak 2. ovog članka.

Članak 3.

 Ova Odluka stupa na snagu danom donošenja i bit će objavljena u „Službenom glasniku“ Općine Vladislavci.

KLASA: 550-01/20-01/06

UR.BROJ: 2158/07-02-20-2

Vladislavci, 10. rujna 2020.

Općinski načelnik

Marjan Tomas, v.r.